Jennings kry ná 22 beurte weer honderdtal | Netwerk24
Jennings kry ná 22 beurte weer honderdtal
08 November 2018 18:30
Keaton Jennings Donderdag in aksie in die eerste toets tussen Engeland en Sri Lanka. Foto: Getty Images
Keaton Jennings se onoorwonne 146 lopies in die eerste toets vir Engeland teen Sri Lanka Donderdag in Galle was sy eerste toetshonderdtal in twee jaar sedert sy buiging teen Indië.
Engeland het sy tweede beurt op die derde dag op 322/6 gesluit, wat die tuisspan die taak gelaat het om 462 aan te teken.
Die Suid-Afrikaans-gebore Jennings (26) het 112 in sy buiging teen Indië in 2016 in Mumbai aangeteken. Die aanvangskolwer het volgens BBC Sport vir die eerste keer na 22 kolfbeurte weer sy kolf vir 'n 100-tal gelig. – Sportredaksie